Cryptomeria
Store norske leksikon,Biologi,Planteriket,Nakenfrøete planter,Bartrær,Furuordenen,Sypressfamilien,Japansederslekta
Cryptomeria er en bartreslekt i sypressfamilien. Eneste art er japanseder (Cryptomeria japonica), som er et opptil 60 meter høyt nåletre med utsperrete grener og tettsittende, cirka 4 centimeter lange, oppoverbuete nåler.
I sine hjemland, Japan og Kina, plantes det også ofte, for eksempel til grupper omkring templene. Flere steder danner det mektige alléer, noen er flere hundre år gamle.Cryptomeria ble innført til Europa på midten av 1800-tallet, hvor det dyrkes som busk eller tre i anlegg eller parker, nord til Danmark og Skåne. I Norge dyrkes det på friland enkelte steder i Sør-Norge.Tidligere ble Cryptomeria regnet til en egen familie, sumpsypressfamilien (Taxodiaceae), som sto nær sypressfamilien (Cupressaceae). Les mer i Store norske leksikon sypressfamilien